
Comparanti  magnas  illas  duas  classes,  in  quas  om- 
nia animalium  genera  dividi  possunt,  quarum  altera 
vertebrata,  altera  invertebrata  animalia  complectitur, 
facile  apparebit , illa  cum  in  tota  constructione , tum 
in  organorum  dispositione  simillima  esse,  haec  mi- 
rum quantum  inter  sese  differre.  Omnia  tamen  ani- 
malia, quae  hujus  ordinis  sunt,  ad  tres  quasi  sum- 
mos organisationis  *)  typos  referenda  esse,  primus 
Cuverius  **)  ostendit,  postea  Baerius  ***)  copiosius 


*)  „ Dabitis  enim  profecto,  ut  in  rebus  (apud  Latinos) 
inusitatis,  utamur  verbis  interdum  inauditis a.  Cicero 
Acad.  Quaest.  I.,  6. 

**)  Annales  du  Museum  d^iist.  nat.  Tom.  XIX.  pag.  73. 

***)  Nova  acta  acad.  caes.  naturae  curiosorum  Tom.  XIII- 
pars  2,  pag  732. 

demonstravit.  Horum  virorum  doctissimorum  vesti- 
giis ingressis  nobis  quoque  de  illorum  animaliumi. 
classificatione  disserere  in  animo  est. 

Animalium  invertebratorum  prima  forma  radia- 
ta est,  cujus  character  praecipuus  is  est,  quod  om- 
nes corporis  partes,  tanquam  circuli  radii,  centrum i 
circumdant.  Organa  primaria  centri  locum  obtinent, 
rami  ad  circumferentiam  versus  radiorum  instar  ex- 
currunt. Ob  hanc  constructionem  nervorum  prima- 
ria pars,  nisi  forte  systema  nerveum  plane  deest, 
annulum  nervos  emittentem  format.  Animalia , quo- 
rum organa  ad  hujus  typi  normam  constructa  et  in- 
ter se  conjuncta  sunt,  ad  majorem  perfectionem  per- 
venire non  possunt,  quoniam  systematum  organico-» 
rum  partes  centrales  non  omnes  in  centro  locum  ha- 
berent. Huc  animalia  radiata  Cuv.  referenda  sunt, 
exceptis  Entozois  et  Infusoriis  simplicibus,  quae  nul- 
lam organorum  structuram  radiatam  exhibent. 

Secunda  forma  est  articulato  - elongata, 
in  qua  corpora  magis  in  longitudinem  extensa  6unt: 
et  plus  minusve  cylindri  formam  habent,  perfectiora 
vero  etiam  annulata  et  articulata  sunt.  Organa  non 
circa  centrum,  sed  circa  axem  longitudinalem  posita 
et  duae  corporis  partes  symmetrae  sunt.  In  hujus 
typi  infimo  gradu  corpus  saepissime  sine  ulla  di- 
stinctione continuatum ; illorum  autem  animalium, 


quorum  constructio  jam  magis  exculta  est,  corpora 
in  annulos  aequales  sunt  divisa,  in  perfectissimis 
denique  caput  a trunco  distinctum  est.  Membrana 
exterior,  in  inferioribus  mollis,  cum  in  superioribus 
durescat,  musculis  fulcrum  firmum  praebet,  ideoque 
motus  eorum  animalium  faciles  et  celeres  sunt.  Se- 
cundum typi  rationem  medulla  nervosa  est  oblonga 
et  articulata  , neque  minus  cor  et  generationis  orga- 
na in  longitudinem  expansa  sunt.  Hanc  normam  tum 
ea  animalia,  quae  Cuverius  articulata  nominat,  tum 
Entozoa  sequuntur. 

Tertia  forma  est  conglomerata,  ab  antece- 
dentibus in  eo  diversa,  quod  neque  radiata,  neque 
articulata  est,  sed  in  universum  neque  formam,  ne- 

t 

que  dimensionem  peculiarem  habet.  Habitus  exter- 
nus valde  varius  et  minus  expressus  est.  Systema 
nerveum  neque  annuli,  neque  funiculi  instar  obtinet, 
sed  ejus  massae  dispersae  filis  tantummodo  connec- 
tuntur.  Symmetria  aut  plane  nulla,  aut  si  forte  inveni- 
tur, non  necessaria  est,  cum  animalia  his  maxime 
propinqua  asymmetra  sint.  Canalis  intestinalis  non 
est  utriculus  rectus , sed  arcuatim  curvatus ; glandu- 
losa organa  valde  expressa.  Membrana  mollis  et  in- 
articulata , neque  musculis  fulcrum  firmum  praebet, 
ideoque  magna  motus  tarditas.  Haec  membrana 


mollis  plerumque  testis  calcareis  tecta  est.  Huc  re- 
ferenda sunt  Mollusca  Cuv. 

Ex  his  animalium  invertebratorum  formis  prima- 
riis pendet,  uti  jam  supra  diximus,  organorum  for- 
ma et  conjunctio,  Neque  tamen  ii  typi  adeo  interr 
se  secreti  et  disparati  sunt,  quin  ex  binorum  com- 
positione intermediae  formae  et  quae  amborum  ty- 
porum characterem  prae  se  ferant,  oriri  possint.  Sic 
Cirrhipoda  majore  characterum  numero  Molluscorum 
formam  habent , sed  ventris  pedes  articulati  sunt  et 
medulla  nervosa , cujus  rami  plerique  ad  pedes  ver- 
sus excurrunt , et  ipsa  articulatim  divisa  est.  His 
animalibus  interjectis  et  quasi  mediis  positis  Mollus- 
ca cum  articulatis  conjunguntur, 

Illae  tres  organisationis  formae  non  ita  accipiens 
dae  sunt,  ut  eas  seriem  continuam  ab  animalibus 
minus  perfectis  ad  perfectiora  progredientem  consti; 
tuere,  sed  ut  ordinem  triplicem  formare  putes,  qua^ 
rum  unaquaeque  ab  maxime  imperfectis  ad  maxime 
perfecta  progreditur , quanquam  non  omnes  serier 
ad  eandem  organisationis  perfectionem  perveniunt 
Radiatam  formam  jam  memoratum  est,  et  structurr 
et  compositione  ipsa  impediri , quo  minus  majore» 
perfectionem  assequatur,  Etiam  in  ceteris  formii 
mira  est  evolutionis  diversitas:  in  Molluscis  plastict 
organa  maxime  elaborata  sunt,  in  articulatis  auten 

animalibus  motus  et  sensuum  organa  magis  sunt  ab- 
soluta. 

Illis  tribus  organisationis  formis  constituuntur 
tres  sectiones  animalium  invertebratorum , quarum 
quaeque  pro  absolutionis,  quam  assequuntur,  gradu 
in  classes  dividenda  est.  In  animalibus  maxime  per- 
fectis vitae  functionibus  singulis  singula  organica 

i 

systemata  respondent;  quae  quo  minus  exculta,  eo 
imperfectiora  sunt  animalia,  donec  ad  ea  animalia 
pervenimus,  quorum  corpora  nihil  sunt,  nisi  massa 
homogena , sine  ullis  peculiaribus  organis.  Ne  08 
quidem  habent,  et  quod  olim  tanquam  animalium 
proprium  dicebatur , ea  oris  beneficio  cibum  capere, 
ad  haec  animalia  non  cadit.  Hic  infimus  vitae  ani- 
malis gradus  tanquam  indifferens  regni  animalis  sta- 
tus habendus  est , ex  quo  , velut  ex  chao , animalium 
invertebratorum  tres  formae  proveniunt.  Itaque  haec 
vitae  prima  initia  in  illas  tres  sectiones  distribui  de- 
terent; cum  vero  hac  ratione  animalia  inter  6e  si- 
millima et  structura  homogena  ab  omnibus  aliis 
prorsus  diversa  sejungerentur  naturae  accommodatius 
quartam  ex  his  sectionem  constituere  mihi  videtur, 
quae  indifferentium  s.  homogenorum  animalium  no- 
minari potest. 

Priusquam  harum  quatuor  sectionum  classes  re- 
censeamus , jieccsse  videtur , quae  jam  ab  aliis  auc* 


I 

toribus  constitutae  sint  classes  paulo  accuratius  re- 
cognoscere. 

A Cuverio  *)  animalia  invertebrata  ita  distributa 

\ 

sunt:  1)  Infusoria,  2)  Polypi,  3)  Medusae,  4)  En- 

tozoa , 5)  Echinodermata , 6)  Insecta , 7)  Arachnoi- 
dea, 8)  Crustacea,  9)  Annulata,  10)  Cirrhipoda, 
v 11)  Brachiopoda,  12)  Acephala,  13)  Gasteropoda,. 
14)  Pteropoda,  15)  Cephalopoda. 

Lamarckii*)  classium  distributio  haec  est:  1)  In- 
fusoria, 2)  Polypi,  3)  Radiaria,  4)  Tunicata,  5)) 
Vermes,  6)  Insecta,  7)  Arachnoidea,  8)  Crustacea, 
9)  Annulata,  10)  Cirrhipoda,  11)  Conchifera,  12) 
Mollusca. 

Schweiggerus***)  10  classes  constituit,  eae  sunt: 
1)  Zoophyta,  2)  Entozoa,  3)  Acalephae,  4)  Radia- 
ta, 5)  Insecta,  6)  Arachnoidea,  7)  Crustacea,  8)  An— 
nulata,  9)  Cirrhipoda,  10)  Mollusca. 

Okenii  ****)  divisio  plane  diversa  est:  1)  Infu- 

soria [Mile] , 2)  Corallia , 3)  Phytozoa  [Wiere] , 
4)  Medusae,  5)  Acephala  [Muscheln],  6)  Cephalo- - 


*)  Regne  animal.  Paris  1817. 

**)  Hist.  nat.  des  animaux  sans  vertebres.  Paris  18 15. 

***)  Handb.  d.  Naturgescli.  der  6celetloscn  ungogliederten 
Thiere.  Lpz.  1820. 

****)  Naturgcsch,  fiir  Schulen.  Lpz.  1821. 

phora  [Schnechen] , 7)  Vermes,  8)  Polymeria  [Krab- 
ben] , 9)  Insecta. 

Goldfussius  *)  in  septem  classes  ea  distribuit : 1) 
Protozoa:  2)  Enthelmintha , 3)  Annulata , 4)  Radia- 
ria,  5)  Polymeria,  6)  Insecta,  7)  Mollusca. 

Schubertus  **)  animalia  radiata  dividit  in  1)  In- 
fusoria, 2)  Entozoa,  3)  Polypos  et  Phytozoa,  4)  Aca- 
lepbas,  5)  Echinodermata.  Animalia  articulata  in  1) 
Insecta , 2)  Araneacea , 3)  Crustacea , 4)  Annelides. 
Animalia  mollia  in  1)  Cirrhipoda , 2)  Bracbiopoda, 
3)  Acephala,  4)  Gasteropoda,  5)  Pteropoda,  6)  Ce- 
phalopoda. 

Blainville  ***)  animalia  invertebrata , externam 
eorum  formam  secutus,  in  21  classes  distribuit. 

Ex  hac  complurium  classificationum  recensione 
fiatis  superque  apparet,  invertebratorum  animalium 
distributionem  adhuc  valde  incertam  et  fluxam  esse. 
Nam  cum  omnes  historiae  naturalis  periti  in  servan- 
dis quatuor  vertebratorum  animalium  classibus  con- 
sentiant, in  invertebratorum  animalium  distributione 
adeo  inter  se  dissentiunt , ut  e.  g.  Brachiopoda,  quae 


*)  Grundrifs  der  Zoologie.  Nbg.  1826. 

**)  Allgem.  Naturgescliichte.  Erlangen  1826. 

***)  De  1’organisation  des  animaux.  Paris  1822. 

Lamarckius  in  unam  tantummodo  familiam  conjecit, 
apud  Cuverium  classem  propriam  efficiant.  Quae 
describendi  rationis  varietas  inde  potissimum  oritur, 
quod  singularia  justo  plus  respexerunt  et  classes  non 
ubique  ad  organisationis  statum , sed  etiam  ad  origi- 
nis modum  constituerunt. 

Infusoria  in  omnibus  his  divisionibus  peculiarem 
aut  classem  aut  ordinem  constituunt,  neque  tamen 
omnes  Zoologi  organisationis  rationem  adeo  habue- 
runt, quantum  id  a Lamarckio  et  Schweiggero  fac- 

« 

tum  esse  videmus ; ceteri  auctores  animalia  structura 

$ 

diversissima , non  nisi  corporum  parvitate  et  origi 
nis  modo  inter  se  convenientia,  in  hanc  classem  re- 
legarunt. Sed  Cercariae  seminis  non  in  aqua  vivunt, 

et  vere  Entozoa  sunt $ plura  Infusoria,  uti  Proteus, 

^ * 

Volvox , Vorticellae  etc. , nudis  etiam  oculis  conspi 
cua , hac  ex  parte  Lynceum,  Cephaloculum  et  alia 
Branchioppda  aequiparant,  quae  cum  praeter  par- 
vam corporis  amplitudinem  etiam  domicilio  cum 
Infusoriis  consentiant,  nemo  tamen  his  adscribet. 

Eodem  modo  Entozoa  apud  omnes  peculiarem 
ordinem  aut  classem  formant,  quorum  characteres 
aut  ab  originis  ratione , aut  a domicilio , quod  in  1 
aliis  animalibus  posuerunt,  deducunt  Zoologi,  aut 
saltem , ut  characteres  his  rationibus  convenientes 
invenirent , operam  dederunt.  Itaque  factum  est , ut 

animalia  structura  et  compositione  diversissima,  qua- 
lia sunt  Cystica  et  Ascarides , una  in  classe  colloca- 
rentur, animalia  autem  iis  simillima,  quod  libere  in 
aqua  vivunt,  separarentur.  Exempla  sunt  Filariae  • 
et  Gordii,  quorum  differentia  ea  est,  quod  illae  in 
aliis  animalibus,  hi  autem  in  aqua  vivunt,  quam  ob 
causam  Filariae  inter  Eptozoa,  Gordii  autem  inter 
Annulata  numerantur.  Et  cl.  Baerius  *)  in  egregiis 
disquisitionibus  suis  de  animalibus  inferioribus , Pla- 
narias in  aqua  habitantes  vere  Trematoda  esse,  osten- 
dit. Praeterea  ab  Helminthologis  ipsis,  qui  classem 
hanc  adumbraverunt , illa  animalia , quae  partim 
piscium  branchiis  adhaerent,  partim  externo  cuidam 
corpori  affixa  sunt,  Entozois  adnumerantur.  Huc 
referenda  sunt  illa  animalia  parasitica,  uti  e.  g.  Po- 
lystoma  Thynni,  Distoma  Coryphaenae  et  omnia 
Tristomata,  quorum  una  species  Djodontis  corpori 
affixa  est,  Vertumnus  ia  Tethyos  et  Cyclocotyla  in 
Esocis  superficie  habitat.  Itaque  haec  Entozoorun* 
classis  mutanda  est. 

Mollusca  quoque  diversissimo  modo  in  classes 
et  ordines  divisa  sunt.  Plerique  e.  g.  Larnarchius, 
Schweiggerus  et  Meckelius  ex  Cirrhipodis  classem 


*)  Nova  acta  Tom.  XIII.  pars  2.  pag.  690. 


peculiarem  et  a Molluscis  separatam  conficiunt,  quia 
tentacula  articulata , medulla  nervosa  nodosa  et  os 
ad  Crustaceorum  modum  maxillis  transversariis  in 
structum  est.  Contra  omni  alia  ex  parte  cum  Mol- 
luscis acephalis  consentiunt:  Cirrhipoda  enim  sunt 

affixa,  mollia,  acephala,  pallio  tecta,  testa  inclusa, 
corpore  inarticulato.  In  his  igitur  animalibus  Mol 
luscorum  typus  cum  norma  articulata  conjuncta  est. 
ita  tamen  ut  ille  praevaleat  ideoque  locum  in  syste- 
mate naturali  constituat. 

Brachiopoda  Cuv.  ab  Acephalis , a quibus  tan 
tum  inarticulatis  brachiis  differunt , neutiquam  sunt 
discernenda  ideoque  non  nisi  familiam  Acephalorum 
conficiunt. 

Contra  Acephala  nuda  cum  Acephalis  testaceis 
non  debent  conjungi,  testae  enim  defectu,  tunicarum 
duplicatione  et  singulari  respirationis  organorum 
habitu  valde  ab  Conchiferis  differunt ; quin  Ascidiae 
compositae  non  multo  plus  Alcyoniis  perfectae  sunt, 
ad  quae  proxime  accedunt,  et  a quibus  hoc  tantum 
nomine,  quod  cum  Ascidiis  interna  propinquitate 
cohaerent,  sejunguntur. 

Pterapodorum  Cuv.  peculiaris  aut  classis  aut  or- 
do non  retinendus  est , cum  Hyaleae  Acephalis  ad- 
scribi  possint,  cetera  Pteropoda  non  nisi,  quod  dis- 
co centrali  carent,  a Gastcropodis  differant. 

Insectorum  Lin.  Zoologi  plerique  e.  g.  Cuve- 
rius , Schweiggerus , Lamarckius  tres  classes : Cru- 
staceorum,  Arachnoideorum  et  Insectorum  proprie 
sic  dictorum  instituerunt.  Goldfussius , Carus  et 
Okenius  Crustacea  cum  Arachnoideis  conjungunt ; 
Latreille  *)  vero  quatuor  classes : Myriapodorum, 

Arachnoideorum , Crustaceorum  et  Insectorum  confe- 
cit. Lamarckius  ipse  non  plane  cum  Cuverio  con- 
sentiens, Aptera , excepto  Pulice,  inter  Arachnoidea 

i • 

locavit.  Ex  hac  tanta  descriptionis  varietate  manife- 
stum erit  neutiquam  has  classes  tam  accurate  distinc- 
tas esse,  uti  in  vertebratis  animalibus,  ubi  nemo 
certe  avibus  inter  mammalia  locum  dare  poterit.  Ac- 
curatius autem  illa  animalia  consideranti , haud  dif- 
ficile apparebit,  illas  classes  valde  ambiguas  incer- 
tasque  esse. 

Characteres  ad  distinguendas  Insectorum  clas- 
ses a respirationis  organis , sanguinis  circulatione, 
antennis , pedum  numero  et  metamorphosi  sumun* 
tur,  quae  jam  omnia  accuratius  perpendenda  sunt. 

' I 

Crustacea  et  Araneas  sanguinis  circulationem  ha- 
bere , Insecta  autem  et  Arachnoideorum  magnam  par- 
tem ea  carere,  olim  vulgo  affirmatum  est.  Observa- 


*)  Familles  naturclles  du  rtgnc  animal.  Paris  1835.  p.  348. 

tiones  autem  recentiores  hanc  differentiam  non  ita 
magnam  esse , ostenderunt.  Crustacea  quidem  san- 
guinis circulationem  habent;  cor  in  Decapodis  ova- 
tum , in  Squillis  vero  et  Isopodis , aeque  ac  Insectis 
propriis  longum  est  et  venarum  canales  verius  viae 
nominandi  sunt,  quam  vasa  membrana  propria  ve- 
stita. Arteriae,  id  quod  Audouin  et  Edwards  *)  ex 
Ligia  ostenderunt,  Cum  venis  conjunctae  sunt,  ita  ut 
hae  ex  corde  facile  impleri  possint.  In  Argulo  Iu- 
rine  **)  monstravit,  sanguinem  quaque  cordis  con- 
tractione diffusum,  cursu  continuo  per  corpus  facto, 
irursus  ad  cor  reverti,  eumque  sanguinem  non  pecu- 
liaribus vasis  inclusum  esse,  sed  per  organorum  pa- 
renchyma viam  sibi  aperire.  Eundem  autem  circu- 
lationis modum  Carus  ***)  in  Neuropterorum  larvis, 
nominatim  Ephemerae  vulgatae  detexit,  in  quibus  et 
ipsis  continuus  sanguinis  cursus  cordis  agitatione 
concitatus,  et  pari  modo  non  propriis  vasis,  sed  per 
parenchyma  diffusus  comprehenditur.  Is  vero  circu- 


Annales  des  Sciences  natur.  1827.  et  Hcusingeri  Zeit- 
schrift  fur  d.  organ.  Physik.  Bd.  I.  Hcft  6.  pag.  732. 

**)  Annales  du  Museum.  Tottu  Vi.  pag.  451. 

***)  Entdcckung  cines  cinfaclicn  vom  Herzen  aus  besclileu- 
nifften  Blulkreislaufcs  in  den  Larven  nctzfliiclijrer  In 

O DO 

sckten.  Lpz.  1827. 

lationis  modus  in  perfectis  Insectis  deficit,  in  qui- 
bus  vas  dorsale  elongatum  invenitur.  Frustra  autem 
cl.  viri  hujus  vasis,  quod  pro  cordis  analogo  quo- 
dam semper  habitum  est,  conjunctionem  cum  ceteris 
organis  reperire  studebant,  donec  Muellerus  *)  in 
Phasmate,  Aeschna,  Melolontha,  Scarabaeo,  Bom- 
bo etc.  vas  dorsale  filis  cum  ovariis  connexum  esse 
docuit , et  vix  dubitandum  est , quin  etiam  conjunc- 
tiones cum  aliis  organis  exstent.  Itaque  sanguinis 
motum  varium  quidem , sed  Insectis  hexapodis  neu- 
tiquam  plane  denegatum  esse,  constat. 

Respirationis  organorum  magna  quidem  est  va- 
rietas, ita  tamen  comparata  sunt*  ut  aliud  ad  aliud 
quasi  transitum  praebere  videatur.  Diversissimas  for- 
mas Crustacea  et-  Insecta  hexapoda  habent,  quorum 
i illa  branchiis  externis,  haec  tracheis  internis  spiritum 

i ducunt.  Sed  jam  Arachnoidea  intermedia  sunt , par- 

\ . 

itim  tracheis  radiorum  instar  constructis,  partim  ve- 
siculis branchialibus  internis  respirantia.  Neque  ve- 
iro  omnium  Crustaceorum  branchiae  ad  Asticorum 
i modum  formatae  sunt;  inter  Isopoda  enim  magna 
dissimilitudo  invenitur,  cum  e.  c.  Oniscorutii  et  Ar- 
madillorum  organa  respiratoria  Aranearum  similia 


*)  Nova  acta  nat.  curios.  Tom.  XII.  pars.  2.  pag.  555. 

sint , quoniam  vesiculas  branchiales , stigmatibus  ex- 
trinsecus  apertas  habent.  Discrimen  unum  est,  quod 
illae  vesiculae  branchiales  non  internae,  sed  exter- 
nae sunt.  Tali  modo  branchiarum  formam,  qualis 
in  Decapodis  invenitur,  interpositis  Isopodorum  ve- 
siculis branchialibus  externis,  in  Araneorum  internos 
saccos,  eos  vero  in  Acarorum  tracheas  radiatas  et  in 
Insectorum  tracheas  oblongas  pedetentim  commutari 
videmus.  Branchias  autem  non  solum  ad  respiratio- 
nem aquaticam  destinatas  esse,  ex  illis  Crustaceis, 
quae  ut  Ge carcinus  et  Ocypus  maximam  anni  par- 
tem in  solo  habitant  et  aerem  respirant,  intelligi 
potest.  Ex  hac  comparatione  apparet , magnas  qui- 
dem in  respirationis  organorum  structura  dissimili- 
tudines intercedere,  sed  tam  multas  formas  intermedias 

Jfr.-  » j * V;  *.  r ✓ - • i . j • * t • i 1 " 1 

inveniri,  ut  Insectorum  in  plures  classes  descriptio 
naturae  parum  accommodata  sit. 

Ne  pedum  quidem  numerus  characterem  essen- 
tialem praebet.  Insecta  quidem  proprie  sic  dicta 
non  nisi  sex  pedes,  Crustacea  autem  et  Arachnoidea  i 
plures  habere,  constat;  sed  jam  ex  Crustaceis  Cy- 
pris, ex  Acaris  Leptus , Caris  et  Astoma  sex  pedes ; 
habent ; quin  imo  Scolopendrae  et  Iuli,  vulgo  inter  In- 
secta propria  posita,  multis  pedibus  instructi  sunt. 

Antennarum  defectu  Arachnoidea  a ceteris  Insec- 
tis 

tis  separata , ordines  autem  ceteri  illis  praediti 
sunt. 

Metamorphosi  quoque  haec  animalia  non  omnino 
distingui  possunt;  Hexapodum  quidem  major  pars 
formam  commutat,  sed  jam  in  Cimicibus  et  Orthop- 
teris  haec  metamorphosis  minus  perfecta  est  et  in  Pe- 
diculo et  Ricino  plane  deest,  qua  ex  causa  Lamar- 
chius , certe  non  merito , genera  illa  in  Arachnoi- 
deis posuit.  Contra  ex  Crustaceis  plura  Branchio- 
poda  transfigurantur , quo  factum  est,  ut  Muellerus, 
observator  diligentissimus,  ex  Cyclopibus  junioribus 
et  senioribus  duo  genera  constituit 

\ • i 

Spero  fore,  ut  disquisitiones  hae  sufficiant,  ut 
Insectorum  classem  Linnaeanam  injuria  in  plures  di- 
visas esse,  nobis  concedatur. 

SECTIO  1. 

ANIMALIA  HOMOGENA. 

Haec  sectio,  cujus  character  essentialis  est  indif- 
ferentia, non  nisi  unam  classem  constituit. 

CLASSIS  1. 

ASTOMATA. 

Animalia  homogena,  gelatinosa,  ore, 
tubo  cibario  aliisque  omnibus  organis  in- 
ternis carentia. 

Infimum  omnium  animalium  locum  obtinent: 
quibus  vel  os  et  digestionis  organa  desint.  Nullis 
formae  insignibus  distincta  sunt:  globosa,  discoidea, 
elongata,  plana.  Quaedam,  velut  Proteus , certa  for- 
ma plane  carent,  neque  est  dubium,  quin  quaedam 
species,  a viris  doctis  constitutae,  tantummodo  mu- 
tatae eorundem  variabilium  animalium  formae  sint. 

Huc  pertinent,  quae  Infusoria  appellavit  Lamar- 
ckius,  non  quae  Muellerus,  quippe  qui  animalia  ore 
et  tubo  cibario  praedita  iis  adnumeraverit.  Astoma- 
ta  proxime  ad  Polypos  accedunt,  Vibriones  simpli- 
ces ad  Nematoidea  transitum  parant,  Infusoria  lata 
Trematodum  aemula  sunt,  Bursariae  autem  Mol- 
luscorum formam  imitantur. 

Classis  haec,  ob  conformem  animalium  structu- 
ram, in  distinctos  ordines  dividi  non  potest. 

SECTIO  II. 

ANIMALIA  Pi ADIATA. 

Haec  quoque  animalia , cum  in  magna  forma- 
rum vicissitudine  et  in  varia  singulorum  systematum 
organicorum  evolutione  essentiales  et  stabiles  charac- 
teres, quibus  classes  distinguantur,  nulli  deprehendi 
possint,  sub  una  classe  recte  colliguntur. 

CLASSIS  I. 

R A D I A R I A. 

Animalia  ore  et  tubo  cibario  praedita, 
organis  radiatim  positis. 

Organa  interiora  separari  distinguique  incipiunt, 
neque  tamen  haec  animalia  majorem  vitae  gradum 
attingunt  5 caput  et  sensuum  organa  omnino  desunt, 
solus  tractus  intestinalis , omnium  organon  humilli- 
mum, perfectionem  quandam  adipiscitur. 

Ordo  I.  Polypi.  Animalia  gelatinosa, 
ciliis  s.  tentaculis  circa  os  radiatim  posi- 
tis. — Polypi  ore  et  tubo  alimentario  praediti  sunt, 
sed  anus,  nisi  fallor,  omnibus  deest , ejusque  mune- 
re os  fungitur.  Praeter  ovaria  alia  organa  nulla 

2 * 

deprehenduntur.  Hujus  ordinis  est  tota  Polyporum 
classis  Lamarckii. 

Ordo  II.  Medusae  s.  Acalephae.  Ani- 

I 

malia  gelatinosa,  pellucida,  libera,  orga- 
nis variis,  tam  internis  quam  externis, 
radiatim  positis.  — Medusae  cibum  capiunt 
aut  ore  simplici  et  externo,  ut  Medusae  perfectio- 
res , aut  brachiis  suctoriis , quae  partim  ut  cl.  Ey- 
senliardt  *)  de  Rhizostomate  docuit,  cum  ore  inter- 
no et  ventriculo  simplici  commercium  habent,  par- 
tim ut  Physaliis,  (quorum  in  tubis  suctoriis  Velel- 
lae,  Porpitae  et  pisces  semiconcocti  inveniuntur),  ad 
plures  ventriculos  ducunt.  Perfectiorum  Medusarum 
ventriculus  magnus  est , quem  caveae  circumjacent, 

quas  ego  aliquando  autumno  tempore  ovis  repletas 

/ 

vidi.  Ex  ventriculo  ad  peripheriam  vasa  nutritia 
tendunt , praeterea  complura  alia  organa  externa  in- 
veniuntur, ut  brachia,  fila,  tubi  suctorii  etc. , unde 
Medusas  structura  magis  composita  esse  et  Polypos 
superare,  apparet. 

Cum  Medusis  Actiniae,  cum  corpus  earum  co- 
riaceum sit,  ipsaeque  non  libere  circumnavigent,  et 
majorem  organisationis  evolutionem  nactae  sint , neu- 


*)  Nova  acta  acad.  nat.  curios.  Tom.  X.  pars  2.  pag.  393f 

tiquam  miscendae  sunt.  Genus , quod  Beroe  voca- 
tur, et  forma  externa  et  tentaculis  in  linearum  modum 
per  corpus  dispositis , Echinorum  aemulum  inve- 
nitur. 

Acalepharum  pleraeque  minus  cognitae,  quo  fit, 
ut  earum  descriptiones  magnam  partem  falsae  sint. 
Sic  Acalepharum  sectio  illa,  quam  cl.  Peronius  *) 
nomine  „Meduses  gastriques  polystomesu  appellat, 
quoniam  certe  animalia  accuratius  cognita , velut  Au- 
rellia,  Cyanea  et  Rhizostoma,  simplex  os  habent, 
damnanda  est. 

, * \ 

Ordo  III.  Sclerodermata  [Echinoder- 
mata  auct.  ] Animalia  membranacea  aut 
testa  calcarea  inclusa,  aquam  tubulis  sim- 
plicibus  aut  ramosis  spirantia.  — Omnibus 
est  os  distinctum  simplexque  et  ventriculus  , nonnul- 
lis etiam  anus;  aqua  ad  spirandum  organis  peculiari- 
bus hauritur;  vasorum  apparatus  nullus,  aut  duplex 

l 

et  separatus.  Nervorum  systema  in  iis  primis  inve- 
nitur, ita  quidem,  ut  secundum  typum  radiatum, 
tanquam  annulus  fila  radiatim  emittens,  os  cingat. 
Ovaria  distincta  atque  in  universum  organisatio  ct 
perfecta  et  varia  magis  quam  superiori  ordini. 


*)  Annal.  d.  Mus.  Tom.  XIV.  pag.  ‘ii8.  etc. 

Corpus  aut  discoideum , aut  globosum , aut  cy- 
lindricum. Forma  radiata  in  Asteriis  maximae  per- 
fectionis particeps;  sed  quoniam  in  majori  vitae  evo- 
lutione organa  primaria  non  jam  omnia  in  centro 
collocari  possunt,  formam  illam  discoideam  in  glo- 
bosam, ut  in  Echinis,  aut  in  cylindricam,  ut  in  Ho- 
lothuriis,  mutari,  necesse  est.  Porro  typus  radiatus 
in  Holothuriis  et  tentaculorum  collocatione,  et  annulo 
calcareo , os  coronanti , et  quinque  musculorum  pa- 
ribus, exf  illo  annulo  orientibus,  aperte  exprimitur. 

Huc  pertinent  Actiniae,  Asteriae,  Echini  et  Ho- 
lothuriae.  Actiniae  ad  Polypos , Holothuriae  ad 
Vermes  transitum  parant. 

SECTIO  III. 

ANIMALIA  MOLLIA. 

Sectio  haec  in  duas  classes  diversissimas  inter 
se  dividenda  est. 

CLASSIS  I. 

MOLLUSCA. 

Animalia  mollia,  corpore  inarticulato, 
circulatione  humorum  completa,  organis 
respirationis  propriis;  canali  intestinali 
utriculari,  hinc  ore,  illinc  ano  terminato. 

Digestionis  apparatus  in  his  animalibus  valde 
excultus  et  maxime  varius;  forma  externa  imperfec- 
tior rudisque. 

Ordol.  Apoda  [Tunicata  Lam.j.  M.  ace- 

"1  » fi  r i * . i ■ < • 

phala,  bitunicata,  testa  nulla,  branchiis 
non  foliaceis.  — Huc  infima  hujus  sectionis  ani- 
malia referenda  sunt,  Ascidiae  enim  compositae  et 
structura  radiata  et  plurium  individuorum  io  unum 
compositione  proxime  ad  Polypos  acceduot , quorum 
perfectiorem  quasi  gradum  repraesentant.  Ea  ratione 
animalia  radiata  in  Mollusca  vertuntur. 

Ordo  II.  Cirrhipoda.  M.  acephala,  te- 
sta mujtivalvi,  corpore  inarticulato,  bra- 
chiis articulatis.  — Hoc  ordine  Mollusca  cum 
articulatis  animalibus  conjunguntur. 

Ordo  III.  Conchifera  [Acephala,  testa- 
cea Cuv.  ].  M.  acephala,  testa  bivalvi, 
branchiis  foliaceis.  — Huic  ordini  Brachiopo- 
da  quoque  adscribenda  sunt,  aeque  ac  genus  Hya-' 
lea,  cujus  testa  ex  duabus  valvis  concretis  composi- 
ta est. 

Ordo  IV.  Cephalophora,  M.  nuda  aut 
testa  univalvi,  capite  distincto.  — Huic  an- 

i 

numeranda  Gasteropoda  Cuv. , disco  ventrali  prae- 
dita, et  Pteropoda  Cuv.  [excepta  Hyalea] , quibus  ille 
discus  deest. 

CLASSIS  II. 

CEPHALOPODA. 

Animalia  mollia,  capite  distincto,  bra- 
chiis  rostrum  corneum  radiatim  coronan- 
tibus, oculis  lateralibus  magnis. 

Cephalopoda  et  externae  formae  habitu,  in  quo 
Molluscorum  typus  cum  Radiatorum  norma  conso- 

i ■ \ * 

ciatus  invenitur,  et  interna  structura  a Molluscis, 

‘ 

quae  proprie  sic  dicuntur,  tam  diversa  sunt,  ut  nul- 
lo modo  haec  illis  annumerare  liceat,  sed  peculia- 
rem classem  constituere  dicendum  sit.  In  iis  jam 
internum  sceletum  inchoatum,  cerebrum  distinctum, 
oculi  exculti  ad  piscium  similitudinem , auris  interni 
initia,  tria  corda  et  rostrum  in  Psittacorum  morem 
constructum  invenitur.  Ordines  hujus  classis,  quo- 
niam plurium  huc  pertinentium  animalium  interna 
fabrica  adhuc  latet,  non  possunt  certo  constitui. 
Vulgarem  divisionem,  qua  Cephalopoda  testacea  et 
nuda  separantur,  propinquitatibus  naturalibus  non 
esse  accommodatam,  illa  autem  cl.  Ferussacii,  in 
Decapoda  et  Octopoda  digerentis,  Nautilos  excludi, 
cl.  de  Haan  *)  in  libro  egregio  ostendit.  Ne  ea 


*)  Monographiac  Ammoniteorum  et  Goniatiteorum  speci- 
cimen.  Lugd.  Batav.  1825.  pag.  6. 

quidem  divisio,  quam  idem  per  adhaerentia  Cepha- 
lopoda  et  libera  fecit,  retineri  potest,  quia  Delie 
Chiaje  *)  ligamentum  in  Argonautis  invenit.  Divi- 
sionum igitur  et  characteres  et  nomina  mutanda  sunt, 
quare  interim,  donec  melior  proferatur,  hanc  distri- 
butionem proponimus. 

Ordol.  Polypoda;  Nautilus. 

Ordo  II.  Decapoda:  Spirula,  Loligo,  Se- 

pia etc. 

Ordo  III.  Octopoda:  Octopus  et  Argo- 

nauta. 


SECTIO  IV. 

ANIMALIA  ATRICULATO-ELONGATA. 

Haec  sectio  tres  classes  facile  distinguendas  com- 
prehendit. 

V 1 ’ ■< 

i 

i 

CLASSIS  I. 

PARENCHYMATOSA. 
Animalia  elongata,  cylindrica  aut  pla- 


*)  Sunto  dei  Fascicolo  3°  e 4°  delle  memorje  su  la  storia 
e notomia  degli  animali  senza  vertebre  dei  Regno  di 
Napoli.  Napol.  1824. 

na,  continua  aut  articulata,  vasis  nutri- 
tiis divisis. 

A ceteris  vermibus  eo  maxime  differunt,  quod 
tubus  cibarius  non  tanquam  simplex  utriculus  est, 
ore  et  ano  terminatus , sed  aut  plures  canales  longi- 
tudinales, ramulis  inter  se  conjunctos,  aut  vasa  di- 
visa et  plerumque  admodum  ramosa  constituit.  Haec 
vasorum  nutritiorum  structura,  plantarum  structuram  i 
, imitans,  satis  indicat,  hanc  classem  infimo  hujus  sec- 
tionis loco  ponendam  esse.  Anum , cum  olim  omni- 
bus deesse  creditum  esset,  nuperrime  Nardo  *), , 
Mehlis  **)  et  Baerius  ***)  in  Distomate  deprehende- 
runt; aperturam  enim  posteriorem  cum  cl.  Baerio* 
verum  anum  esse , statuo. 

Item  nervis  privatos  esse  hos  vermes,  ab  omni- 
bus affirmatum  erat , donec  Cuverius  ****)  in  Po- 
lystomate  taenioide,  Bojanus  t)  in  Amphistomate ! 


*)  Heusingers  Zeilsclirift  fiir  organ.  Physik.  Bd.  I.  Heft  1. 
pag.  68. 

**)  Observ.  anatom.  de  Distomate  hepatico  et  lanceolato. 
Gotting.  1825.  pag.  13. 

***)  Nova  acta  nat.  curios.  Tom.  XIII.  pars  2.  pag.  562.  et 
Heusinger’s  Zeitschrift  Bd.  II.  Heft  2.  pag.  197. 

****)  Rogne  animal  Tom.  IV.  pag.  35.  not.  2. 

•}•)  Isis  1821,  I.  pag.  168. 

subtriquetro  et  Mehlis  *)  in  Distomate  hepatico  ner- 
vos detexerunt.  Respirationis  organa  desunt;  pleri- 
que,  tanquam  Entozoa,  in  aliis  animalibus,  paucissimi 
in  aqua  habitant.  Animalia  haec  generatione  aequi- 
voca  oriri , inter  omnes  constat. 

Ordo  I.  Cystica.  Corpus  apice  poste- 
riore in  vesiculam  desinens,  osculis  in 
capite  suctoriis,  organis  sexus  nullis.  — 
Non  multo  perfectiora  sunt,  quam  Astomata  , a qui- 
bus osculis  suctoriis  distinguuntur.  Vasa  nutritia  aut 
non  conspicua , aut  canales  oblongos,  simplices,  pa- 
rum distinctos  constituentia.  Cysticerci  propagatio- 
nem cl.  Bremserus  **)  ad  Hydrarum  modum  ramis 
lateralibus  fieri,  observavit. 

n 

Ordo  II.  Cestoidea.  Corpus  elonga- 

' r 

tum,  depressum,  continuum  vel  articula- 
tum, capite  aut  simpliciter  labiato,  aut 
creberrime  osculis  suctoriis  instructo.  — 
Omnia  individua  androgyna. 

Ordo  III.  Trematoda.  Corpus  depres- 
sum vel  teretiusculum,  poris  suctoriis.  — 

i | I 

\ v 

— 

1.  c.  pag.  22. 

**)  Lebende  Wiirmer  im  lebendcn  Menechen.  Wien  l8t.9. 
pag.  62, 

Individua  androgyna.  Huc  etiam  Planariae  trahen- 
dae et  eae  Cercariae,  quas  cl.  Nitzschius  *)  et  Bae- 
rius  **)  descripserunt. 

Ordo  IV.  Acanthocephala.  Corpus  utri- 
culare, proboscide  seriatim  uncinata  re-- 
tractili.  — Individua  alia  mascula,  alia  feminea.. 
Hic  ordo  transitum  ad  classem  sequentem  parat. 

CLASSIS  II. 

VERME  S. 

Animalia  cylindrica,  laevia  aut  annu- 
lata,  canali  cibario  utriculari,  ore  et  ano' 
terminato. 

Tubus  cibarius  in  his  vermibus  non  aliter  atque 
in  perfectioribus  animalibus  formatus  est.  Corpus 
aut  laeve , aut  annulatum ; sed  anterior  annulus , 
cum  punctis  Quidem  nigris  in  oculorum  similitudi- 
nem, neque  tamen  ad  videndum  idoneis  praeditus 
sit,  vix  pro  capite  habendus  est.  In  plerisque  Ne- 
matoideis  nervi  nondum  observati  sunt ; iri  Strongy- 
lo  Gigante  solo  nerveum  systema  non  dubium  est; 
de  Ascaridum  nervis  nil  certi  dicere  possumus,  nec 


*)  Beitriigc  zur  Infusorionkunde.  Halio  1817. 

**)  Nova  acia.  Tom.  XIII.  pars.  2.  pag.  605. 

Cloqueti  *)  disquisitiones  dubitationes  omnes  sustu- 
lerunt. Vermium  in  aqua  habitantium  plerique  ner- 
vos habent,  iidem  Naidibus  et  Gordio  aquatico  de- 
sunt , neque  eos  aut  Viviani  **)  in  Sabella  unispi- 

* \ 

ra,  neque  Meckelius  ***)  in  Sabella  Ventilabro  Cuv. 
deprehendit. 

Ordo  I.  Nematoidei.  Corpus  laeve,  ne- 
que vasis  sanguiferis,  neque  respiratio- 
nis organis  instructum,  sexu  distincto.  — 
Huc  referenda  Entozoa  Nematoidea  Rudolphi , qui- 
bus Gordius  et  Vibrio  Anguilla  adsoribendi.  Ple- 
rique vere  Entozoa  sunt  et  generatione  aequivoca 
oriuntur. 

Ordo  II.  Annulati.  Corpus  annulatum, 
vasis  sanguinem  plerumque  rubrum  con- 
tinentibus, respirationis  organis  [in  ple- 
risque]  propriis.  — Annulati,  quamvis  Nema- 

i 

toideis  perfectiores,  tamen  propter  rubrum  sanguinis 
colorem  Insectis  non  sunt  anteponendi , Cum  ruber 
sanguinis  color  neque  a majore  vasculosi  systematis 
evolutione,  (quoniam  omnibus  cor  deest)*  neque  a 


*)  Anatomie  des  vers  intestinaux.  Pari9  18*24.  pag.  23» 

**)  Dc  phosphorescentia  maris  pag.  16. 

***)  System  der  vergi.  Anatomie.  Bd.  I.  pag.  104. 

respirationis  processu  proficiscatur,  quippe  cumNai— 
dibus  ipsis , respiratoriis  organis  prorsus  destitutis, 
sanguis  ruber  sit.  Ceterum  ea  res,  cum  in  Tere- 
dine quoque  sanguis  ruber  inveniatur,  non  ita  sin- 
gularis est.  Ceteram  Insectorum  organisationemi 
si  accuratius  perpenderis,  haec  omnibus  nominibus; 
perfectiora  esse,  quam  Annulatos,  haud  difficile  con- 
cedes. 

Naides  propter  vasa  sanguifera  hujus  ordinis; 
sunt,  propter  respiratoriorum  organorum  absentiam t 
ad  Nematoideos  accedunt,  denique  propter  sexus  or- 
ganorum defectum  Cysticis  affines  sunt. 

CLASSIS  III. 

INSECTA. 

Animalia  articulata,  pedibus  articula- 
tis, organis  respirationis  propriis,  capi- 
te plerumque  distincto  et  oculato. 

Classis  maxime  perfecta  in  hac  sectione , quae 
quoad  sensuum  evolutionem , motuum  facilitatem  vi- 
goremque, et  instincti  admiranda  phaenomena , pri- 
mas in  invertebratis  animalibus  partes  tenet. 

Ordo  I*  Myriapoda.  I.  vermiformia, 
vpedibus  multis,  respirationis  organis  in^ 
ternis,  extrinsecus  stigmatibus  patenti- 


i 


I 

bus.  — Hic  ordo  corpore  vermiformi  Vermes  cum 
Insectis  conjungit. 

Ordo  II.  Crustacea.  I.  branchiis  aut 
vesicis  branchialibus  externis,  circulatio- 
ne humorum  completa.  — Onisci  transitum  pa- 

*-  i / \ 

rant  ad  Myriapoda,  inprimis  ad  id  genus,  quod  Glo- 

\ 

meris  vocatur. 

Ordo  III.  Arachnoidea.  I.  organis  re- 

1 o 

spirationis  internis,  antennis  nullis,  me- 
tamorphosi nulla,  pedibus  plerumque 
plus  senis.  — Araneae  jam  forma  externa  Bra- 
chyuris  affines  sunt. 

_ i 

Ordo  IV.  Hexapoda.  I.  capite  distinc- 
to, antennis  duabus,  tracheis  longitudi- 
nalibus, pedibus  senis,  metamorphosi  in 
plerisque  completa. 

